proxectonos/corpus_dominio_legal_administrativo_tmp huggingface dataset:
ORDE do 22 de abril de 1996 pola que se declara de interese para a promoción do Camiño de Santiago o proxecto presentado por Eduardo M. Pinedo Iglesias titulado Ruta Jacobea a caballo.
CONSELLERÍA DE CULTURA — III. OUTRAS DISPOSICIÓNS — 27/05/1996

O Decreto 245/1994 do 23 de xuño regula o procedemento para que determinadas actividades e proxectos obteñan a declaración de interese para a promoción do Camiño de Santiago.
A súa disposición derradeira primeira faculta o conselleiro de Cultura para dicta-las disposicións necesarias para o desenvolvemento e execución deste decreto.
En virtude da referida autorización,
DISPOÑO:
Artigo único.-Declarar de interese para a promoción do Camiño de Santiago o proxecto presentado por Eduardo M. Pinedo Iglesias titulado Ruta Jacobea a caballo, por considerar que se adapta ó disposto no Decreto 245/1994, do 23 de xuño, segundo a valoración feita pola comisión creada para o efecto pola Orde do 7 de marzo de 1995.
O proxecto queda inscrito no rexistro de actividades e proxectos de interese para a promoción do Camiño de Santiago co nº 011.
Os titulares das actividades ou proxectos declarados farán constar na execución destes que foron declarados de interese pola Consellería de Cultura.
Santiago de Compostela, 22 de abril de 1996.
Víctor Manuel Vázquez Portomeñe
Conselleiro de Cultura
3507
CORRECCIÓN de erros.-Orde do 14 de maio de 1996 pola que se convocan eleccións e se dictan normas para a renovación do Consello Regulador da Denominación de Orixe Valdeorras.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 27/05/1996

Advertidos erros na Orde do 14 de maio de 1996 pola que se convocan eleccións e se dictan normas para a renovación do Consello Regulador da Denominación de Orixe Valdeorras (DOG nº 100, do 22 de maio de 1996), cómpre face-las seguintes correccións:
-Artigo 13º, parágrafo 1º, liña 2 (Páx. 4.806), onde di: «... quedarán proclamadas provisionalmente...», debe dicir: «... quedarán proclamados provisionalmente...».
-Artigo 14º, parágrafo 1º, liña 1 (Páx. 4.806), onde di: «Unha vez proclamadas provisionalmente...», debe dicir: «Unha vez proclamados provisionalmente...».
-Anexo I, liña 3 (Páx. 4.810), onde di: «... candidatos a cada Xunta Electoral Central e a cada Xunta...», debe dicir: «... candidatos á Xunta Electoral Central e á Xunta...».
-Anexo VII, último recadro (Páx. 4.813), onde di: «Representante da candidatura presentada por...», debe dicir: «Representante da lista presentada por...».
-Anexo VIII, último recadro (Páx. 4.814), onde di: «Representante da candidatura presentada por...», debe dicir: «Representante da lista presentada por...».
-Anexo IX, liña 19 (Páx. 4.815), onde di:
«... representantes das listas de candidaturas.»
«... representantes de las listas de candidaturas.», debe dicir:
«... representantes das listas de candidatos.»
«... representantes de las listas de candidatos.».
96-3745
CORRECCIÓN de erros.-Orde do 22 de marzo de 1996 pola que se aproba o Regulamento da denominación Producto Galego de Calidade Queixo do Cebreiro e do seu órgano rector.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 27/05/1996

Advertidos erros na Orde do 22 de marzo de 1996 pola que se aproba o Regulamento da denominación Producto Galego de Calidade Queixo do Cebreiro e do seu órgano rector (DOG nº 79, do 23 de abril de 1996), cómpre face-las seguintes correccións:
Parágrafo 1, liña 5 6, onde di: «... provisional... asingadas...», debe dicir: «... provisional... asignadas...».
Parágrafo 2, liña 2, onde di: «... artigo 30.11.3...», debe dicir: «... artigo 30.1.3...».
DISPOÑO:
Artigo 2, liña 1, onde di: «... preseten...», debe dicir: «... presente...».
Disposición transitoria
Liña 6, onde di: «... consituíudo...», debe dicir: «... constituído...».
ANEXO
Artigo 9.1, liña 4, onde di: «.... 18º Dornie...», debe dicir: «... 18º Dornic...».
Artigo 9.4, liña 1, onde di: «O leito callado...», debe dicir: «O leite callado...».
Artigo 17.5, liña 3, onde di: «.... seran...», debe dicir: «... seren...».
Artigo 21, liña 1, onde di: «...mensaxes...», debe dicir: «...emblemas...».
9603986
RESOLUCIÓN do 2 de maio de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 4802/1996 interposto por Ramón Emilio González Suárez.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/05/1996

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo
número 4802/96 interposto por Ramón Emilio González Suárez, cotra acordo do Concello de Vigo do 8-2-1996, sobre aprobación definitiva do Plan Especial de Reforma Interior PERI Y-01 Pazos e contra o proxecto de rectificación de deficiencias do PXOU de Vigo de 1988 á Lei 11/1985, aprobado pola Xunta de Galicia o 29-4-1993, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 2 de maio de 1996.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
96-3608
RESOLUCIÓN do 2 de maio de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 4803/1996 interposto pola Comunidade de Propietarios do Edificio As Gardenias.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/05/1996

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 4803/96 interposto pola Comunidade de Propietarios do Edificio As Gardenias, cotra acordo do Concello de Vigo do 8-2-1996, sobre aprobación definitiva do Plan Especial de Reforma Interior PERI Y-01 Pazos e contra o proxecto de rectificación de deficiencias do PXOU de Vigo de 1988 á Lei 11/1985, aprobado pola Xunta de Galicia o 29-4-1993, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 2 de maio de 1996.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
96-3627
ORDE do 26 de abril de 1996 pola que se lle autoriza o cambio de domicilio por traslado de instalacións ó centro privado de formación profesional COFISAD da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/05/1996

Examinado o expediente promovido por instancia do titular do centro COFISAD da Coruña, polo que solicita cambio de domicilio do centro por traslado de instalacións.
Tendo en conta que por Orde do 27 de novembro de 1989 (DOG do 26 de decembro), se lle concede autorización definitiva para imparti-las ensinanzas de formación profesional de segundo grao da especialidade administrativa, da rama administrativa e comercial nas instalacións situadas na rúa Alfonso de Molina nº 22, Fonte das Pajaritas - A Coruña.
Vistos a Lei 14/1970, do 14 de agosto; Lei 1/1990, do 3 de outubro (BOE do 4); Real decreto 1004/1991, do 14 de xuño (BOE do 26), Decreto 133/1995, do 10 de maio (DOG do 22) e a Orde do 20 de setembro de 1995 (DOG do 15 de decembro) que desenvolve o dito decreto.
Á vista dos informes da Delegación Provincial da Coruña e o informe da Dirección Xeral de Ensinanzas Profesionais e Formación de Adultos.
Esta consellería, por proposta da Dirección Xeral de Ordenación Educativa e Centros,
DISPÓN:
Autoriza-lo cambio de domicilio por traslado de instalación ó centro privado COFISAD, segundo se especifica no anexo.
Santiago de Compostela, 26 de abril de 1996.
Juan Piñeiro Permuy
Conselleiro de Educación e Ordenación Universitaria
ANEXO
Provincia: A Coruña
Concello: A Coruña
Localidade: A Coruña
Domicilio: Bugallal Marchesi 52 - A
Denominación específica: CONFISAD
Titular: Pedro Díaz Currás
Unidades autorizadas: 3 unidades de formación profesional de 2º grao da especialidade administrativa, da rama administrativa e comercial.
3582
RESOLUCIÓN do 2 de maio de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 4801/1996 interposto por Miguel Ángel Dopico Rodríguez e outros.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/05/1996

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 4801/96 interposto por Miguel Ángel Dopico Rodríguez e outros, cotra acordo do Concello de Vigo do 8-2-1996, sobre aprobación definitiva do Plan Especial de Reforma Interior PERI Y-01 Pazos e contra o proxecto de rectificación de deficiencias do PXOU de Vigo de 1988 á Lei 11/1985, aprobado pola Xunta de Galicia o 29-4-1993, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 2 de maio de 1996.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
96-3607
ORDE do 1 de agosto de 1996 pola que se designa ó presidente do Consello Regulador da Denominación de Orixe Ribeiro.
CONSELLERÍA DE AGRICULTURA, GANDERÍA E MONTES — II. AUTORIDADES E PERSOAL — 02/08/1996

Celebradas as eleccións e ultimado o proceso de renovación do Consello Regulador da Denominación de Orixe Ribeiro e segundo o disposto no artigo 36 da orde desta consellería, do 10 de maio de 1996, trala proposta do Consello Regulador electo en pleno, e conforme as atribucións que teño conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único.-Desígnase presidente do Consello Regulador da Denominación de Orixe Ribeiro a Luis Ortiz Álvarez.
Santiago de Compostela, 1 de agosto de 1996.
Tomás Pérez Vidal
Conselleiro de Agricultura, Gandería e Montes
9605906
ORDE do 1 de agosto de 1996 pola que se designa ó presidente do Consello Regulador da Denominación de Orixe Rías Baixas.
CONSELLERÍA DE AGRICULTURA, GANDERÍA E MONTES — II. AUTORIDADES E PERSOAL — 02/08/1996

Celebradas as eleccións e ultimado o proceso de renovación do Consello Regulador da Denominación de Orixe Rías Baixas e segundo o disposto no artigo 36 da orde desta consellería, do 10 de maio de 1996, trala proposta do Consello Regulador electo en pleno, e conforme as atribucións que teño conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único.-Desígnase presidenta do Consello Regulador da Denominación de Orixe Rías Baixas a María Soledad Bueno Berrio-Ategortúa.
Santiago de Compostela, 1 de agosto de 1996.
Tomás Pérez Vidal
Conselleiro de Agricultura, Gandería e Montes
5509
DECRETO 199/1996, do 2 de maio, polo que se prorroga o prazo de vixencia do Decreto 142/1992, do 5 de xuño, sobre subvencións a fondo perdido para rehabilitación de vivendas familiares no medio rural de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 29/05/1996

O Decreto 142/1992, do 5 de xuño, articulaba as axudas autonómicas para a rehabilitación da vivenda rural adaptándoas ó marco das actuacións protexibles do Real decreto 1932/1991, como unha liña máis de axuda entre as previstas para a vivenda con carácter permanente ata o ano 1995.
Así o artigo 2º do devandito decreto autonómico estendía a vixencia de aplicación das súas disposicións ás actuacións que se aprobase ata o 31 de decembro de 1995.
A necesidade e xeral aceptación destas axudas fan oportuno prorroga-la súa vixencia por un período semellante de catro anos, o que permite ademais unha coordinación co novo marco 1996-1999 de financiamento de actuacións protexibles en materia de vivenda e solo establecido polo Real decreto 2190/1995, do 28 de decembro.
Faise necesario así mesmo actualiza-lo réxime de incompatibilidades en relación coa nova normativa estatal e autonómica.
En virtude do anterior, por proposta do conselleiro de Política Territorial, Obras Públicas e Vivenda, e logo de deliberación do Consello da Xunta de Galicia na súa reunión do día dous de maio de mil novecentos noventa e seis,
DISPOÑO:
Artigo 1º
1.-As disposicións do Decreto 142/1992, do 5 de xuño, sobre subvencións a fondo perdido para a rehabilitación de vivendas familiares no medio rural de Galicia continuarán vixentes e serán de aplicación ás solicitudes que se presenten ata o 31 de decembro de 1999.
2.-O prazo de presentación de solicitudes determinarase por orde da Consellería de Política Territorial Obras Públicas e Vivenda que será publicada no Diario Oficial de Galicia.
Artigo 2º
Os beneficios establecidos na presente disposición son incompatibles con calquera outra axuda con cargo ós orzamentos do Instituto Galego de Vivenda e Solo para as mesmas actuacións.
Non se poderán acoller ós beneficios do presente decreto as persoas ás que, nos catro exercicios inme
diatamente anteriores ó da solicitude, lles foron concedidas axudas ó abeiro da normativa autonómica nesta materia ou dos reais decretos 1932/1991, do 20 de decembro, 726/1993, do 14 de maio, e 2190/1995, do 28 de decembro, en materia de rehabilitación.
Así mesmo estas axudas non son compatibles coas axudas autonómicas para a reconstrucción de vivendas unifamiliares no medio rural e para a infravivenda rural.
Disposición derrogatoria
Quedan derrogadas as disposicións de igual ou inferior categoría que contradigan o disposto na presente norma.
Disposición derradeira
O presente decreto ten efectos desde o 1 de xaneiro de 1996.
Santiago de Compostela, dous de maio de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
9603830
DECRETO 203/1996, do 30 de maio, polo que se nomea a José Jaime López Cossío, director xeral de Formación e Emprego da Consellería de Familia, Muller e Xuventude.
CONSELLERÍA DE FAMILIA, MULLER E XUVENTUDE — II. AUTORIDADES E PERSOAL — 31/05/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei de Galicia 11/1988, do 20 de outubro, por proposta da conselleira de Familia, Muller e Xuventude, e logo de deliberación do Consello da Xunta de Galicia, na súa reunión do día trinta de maio de mil novecentos noventa e seis,
Nomeo a José Jaime López Cossío director xeral de Formación e Emprego da Consellería de Familia, Muller e Xuventude.
Santiago de Compostela, trinta de maio de mil novecentos noventa e seis.
Manuel Fraga Iribarne
Presidente
Manuela López Besteiro
Conselleira de Familia, Muller e Xuventude
9604027
DECRETO 202/1996, do 28 de maio, polo que se nomea a Celso Currás Fernández conselleiro de Educación e Ordenación Universitaria.
PRESIDENCIA — II. AUTORIDADES E PERSOAL — 31/05/1996

De conformidade co artigo 16.3º do Estatuto de autonomía de Galicia e co artigo 26.1º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
Nomeo a Celso Currás Fernández conselleiro de Educación e Ordenación Universitaria da Xunta de Galicia.
Santiago de Compostela, vinteoito de maio de mil novecentos noventa e seis.
Manuel Fraga Iribarne
Presidente
9604170
DECRETO 201/1996, do 30 de maio, polo que se dispón que cese Celso Currás Fernández, como director xeral de Formación e Emprego da Consellería de Familia, Muller e Xuventude.
CONSELLERÍA DE FAMILIA, MULLER E XUVENTUDE — II. AUTORIDADES E PERSOAL — 31/05/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei de Galicia 11/1988, do 20 de outubro, por proposta da conselleira de Familia, Muller e Xuventude, e logo de deliberación do Consello da Xunta de Galicia, na súa reunión do día trinta de maio de mil novecentos noventa e seis,
DISPOÑO:
Que cese, por pasar a outro destino, Celso Currás Fernández como director xeral de Formación e Emprego da Consellería de Familia, Muller e Xuventude, agradecéndolle os servicios prestados.
Santiago de Compostela, trinta de maio de mil novecentos noventa e seis.
Manuel Fraga Iribarne
Presidente
Manuela López Besteiro
Conselleira de Familia, Muller e Xuventude
9604169
RESOLUCIÓN do 24 de xuño de 1996, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/890/96, interposto por Javier Tovar Bobo.
SERVICIO GALEGO DE SAÚDE — III. OUTRAS DISPOSICIÓNS — 05/08/1996

Notificóuselle ó Servicio Galego de Saúde a providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso nº 1/890/96, interposto por Javier Tovar Bobo contra a Resolución do 24 de maio de 1996, deste centro directivo, pola que se declara a inadmisibilidade do recurso ordinario formulado contra os resultados do primeiro exercicio da fase de oposición do proceso selectivo convocado por Resolución do 18 de maio de 1995 (DOG nº 99, do 25 de maio), para a categoría de auxiliar da función administrativa.
En consecuencia, esta dirección xeral acorda, de conformidade co disposto no artigo 64 da Lei de regulamentadora da xurisdicción contencioso-administrativa, a remisión do citado expediente administrativo, o que se notifica para xeral coñecemento de tódalas persoas interesadas no procedemento e se emprazan para que poidan comparecer en forma en autos na sección primeira da referida sala no prazo de nove días.
Santiago de Compostela, 24 de xuño de 1996.
Valeriano Martínez García
Director xeral de Recursos Humanos
5549
DECRETO 318/1996, do 26 de xullo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 45 RVL 95 P.O.L., alargamento e mellora da E.P. 30-40 de Vilardemouros por San Martín de Lúa a Pontigón, p.k. 1,374 ó 2,722.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/08/1996

A Deputación Provincial de Lugo, en sesión celebrada o día 17 de novembro de 1995, aprobou o proxecto de 45 RVL 95 P.O.L., alargamento e mellora E.P. 30-40 de Vilardemouros por S. Martín de Lúa a Pontigón, p.q. 1,374 ó 2,722, e na sesión do día 28 de febreiro de 1996 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 24 de xuño de 1996 de baixo o número 6397.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 1 de xullo 1996, nº 6663.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque este proxecto figura incluído nun plan financiado con fondos estatais de colaboración local incluídos nos orzamentos xerais do Estado para o ano 1995, e por tanto aplícaselle o disposto na correspondente lei así como no artigo 15 do R.D. 665/1990, do 25 de maio que di: «O Plan provincial de cooperación deberá, con carácter xeral, quedar totalmente executado dentro do ano siguiente a aquel en que fose concedida la subvención».
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día vinteseis de xullo de mil novecentos noventa e seis,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 45 RVL 95 P.O.L., alargamento e mellora E.P. 30-40 de Vilardemouros por S. Martín de Lúa a Pontigón, p.k. 1,374 ó 2,722.
Santiago de Compostela, vinteseis de xullo de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
4618
CORRECCIÓN de erros.-Resolución do 22 de xullo de 1996 pola que se convoca un curso de verán sobre a reforma administrativa.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 05/08/1996

Advertido erro por omisión na citada resolución, publicada no DOG nº 149 do 31 de xullo de 1996, cómpre face-la seguinte corrección:
Publica-lo modelo de solicitude a que se refire a base sexta.
5575
CORRECCIÓN de erros.-Decreto 229/1996, do 30 de maio, polo que se aproba o escudo heráldico e maila bandeira do Concello de Burela (Lugo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/08/1996

Advertido erro no citado decreto publicado no Diario Oficial de Galicia número 114, do 11 de xuño de 1996, transcríbese de seguido a oportuna corrección de erros:
-Na páxina 5.669, no artigo 1 do decreto nas liñas 3ª e 4ª do parágrafo 1º, onde di: «...cun faro de prata acompañado no alto dun torques de ouro brochante...», debe dicir: «...e un faro de ouro sumado dun torque do mesmo brochantes...».
-Na páxina 5.669, no artigo 2 do decreto nas liñas 2º, 3ª, 4ª e 5ª do parágrafo 2º, onde di: «...partido de azul escuro ou mareiro o hasta (1/3), co faro de branco e a torques de amarelo, e de azul claro ou celeste ó batente (2/3)...», debe dicir: «...dividida verticalmente a un tercio da hasta, de azul escuro á hasta, co faro e o torque de amarelo, e de azul claro ó batente...».
5849
CORRECCIÓN de erros.-Orde do 8 de maio de 1996 de axudas a medidas forestais na agricultura.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 29/05/1996

Advertidos erros na devandita orde, publicada no DOG nº 98, do luns, 20 de maio de 1996, cómpre face-las oportunas correccións:
-Na páxina 4.707, columna 2ª, liña 44, onde di: «8. Monte a pastoreo con menos do 20% de cobertura arbórea: 10%», debe dicir: «8. Monte a pastoreo e soutos con menos do 20% de cobertura arbórea: 10%».
-Na páxina 4.710, columna 2ª, liña 33, onde di: «... gastos de forestación, melloras e primas de mantemento...», debe dicir: «... gastos de forestación e primas de mantemento...».
-Na páxina 4.711, columna 1ª, liña 54, onde di: «... será necesario cubri-lo anexo XII...», debe dicir: «... será necesario cubri-lo modelo correspondente facilitado polos servicios provinciais de Montes e Industrias Forestais...».
-Na páxina 4.714, columna 1ª, liña 52, onde di: «18.000 ptas.», debe dicir: «30.000 ptas.».
-Na páxina 4.714, columna 2ª, liña 23, onde di: «42 ptas.», debe dicir: «50 ptas.».
-Na páxina 4.714, columna 2ª, liña 25, onde di: «40 ptas.», debe dicir: «52 ptas.».
-Na páxina 4.714, columna 2ª, liña 36, onde di: «83.500 ptas.», debe dicir: «62.600 ptas.».
-Na páxina 4.714, columna 2ª, liña 40, onde di: «63.700 ptas.», debe dicir: «55.000 ptas.».
-Na páxina 4.715, columna 1ª, liña 4, onde di: «Máx. 522.000 ptas.», debe dicir: «Máx. 208.600 ptas.».
-Na páxina 4.715, no ANEXO VIII, onde di: «Orde autonómica de 1996 pola que se aproba un programa rexional de axuda de accións de desenvolvemento e ordenación dos bosques nas zonas rurais», debe dicir: «Orde autonómica do 8 de maio de 1996 de axudas a medidas forestais na agricultura».
96-3805
DECRETO 200/1996, do 17 de maio, polo que se desafecta do dominio público o inmoble coñecido como Albergue de Turismo, sito na parroquia de Ribas Altas, termo municipal de Monforte de Lemos (Lugo).
CONSELLERÍA DE ECONOMÍA E FACENDA — III. OUTRAS DISPOSICIÓNS — 29/05/1996

O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación da expropiación forzosa respecto daqueles bens adquiridos por este título.
O apartado segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrucción do expediente pola Consellería de Economía e Facenda, por instancia da consellería interesada, e sempre que se acredite a desaparición das causas xustificativas da afectación.
No presente caso, a dita acreditación resulta da mesma solicitude de cesión do uso do inmoble polo Concello de Monforte de Lemos, informada favorablemente pola Secretaría Xeral para o Turismo, ó asumi-lo dito concello, en virtude das súas competencias, a prestación do servicio.
Por todo isto, de conformidade coa proposta da Consellería de Economía e Facenda e logo de deliberación do Consello da Xunta de Galicia na súa reunión do día dezasete de maio de mil novecentos noventa e seis,
DISPOÑO:
Artigo 1º
Desaféctase do dominio público o inmoble coñecido como Albergue de Turismo sito na parroquia de Ribas altas, termo municipal de Monforte de Lemos (Lugo); o dito inmoble foi construído sobre unha parcela que se atopa inscrita no Rexistro da Propiedade de Monforte de Lemos, no tomo 615, libro 226, folio 144, predio número 20.318,inscrición 1ª.
Artigo 2º
O inmoble anteriormente descrito adquire natureza patrimonial.
Santiago de Compostela, dezasete de maio de mil novecentos noventa e seis.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
3957
ORDE do 30 de abril de 1996 pola que se establece o prezo privado pola utilizacion dos servicios de tanatorio no Hospital Provincial de Pontevedra, centro dependente do Servicio Galego de Saúde (Sergas).
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 29/05/1996

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, establece no seu capítulo I do título II
que os prezos privados serán fixados polas consellerías atendendo ás condicións e circunstancias do mercado no que operen.
A Lei 8/1991, do 23 de xullo, de reforma da Lei 1/1989, do 2 de xaneiro, do Sergas, establece no seu artigo 4 d), como competencia da Consellería de Sanidade e Servicios Sociais, aproba-los módulos económicos para a prestación de servicios propios e concertados, así como a súa modificación e revisión.
O Hospital Provincial de Pontevedra integrado na rede do Sergas, está prestando de forma asidua o servicio de tanatorio no propio centro, servicio que xa viña cobrando con anterioridade á súa transferencia ó Sergas, polo que se fai necesario aprobar esta orde para posibilita-la súa percepción.
En virtude de todo isto, por proposta da Dirección Xeral de Recursos Económicos e logo do informe da Consellería de Economía e Facenda.
DISPOÑO:
Artigo 1º
Atendendo ás condicións e circunstancias de mercado, fíxase o prezo privado como consecuencia da prestación do servicio de tanatorio no Hospital Provincial de Pontevedra, dependente do Sergas.
Artigo 2º
A tarifa fixada por utilización dunha sala velatorio é de 35.000 ptas. Enténdese, se é o caso, con IVE incluído.
Disposición derradeira
Esta orde entrará en vigor o día seguinte ó da súa publicación no DOG.
Santiago de Compostela, 30 de abril de 1996.
José Manuel Romay Beccaría
Conselleiro de Sanidade e Servicios Sociais
2597
ORDE do 2 de xullo de 1996 pola que se autoriza o cesamento de actividades do centro privado de educación infantil Montessori da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/08/1996

Examinado o expediente incoado pola titularidade do centro privado de educación infantil Montessori da Coruña en solicitude de cesamento de actividades do dito centro.
Resultando que o antedito centro privado obtivo, por Orde do 10 de decembro de 1974, a autorización condicionada para unha unidade de párvulos.
Resultando que o expediente foi tramitado regulamentariamente pola Delegación Provincial de Educación e Ordenación Universitaria da Coruña.
Resultando que a devandita delegación provincial elevou proposta favorable sobre a referida petición, acompañando o preceptivo informe, así mesmo favorable, da Inspección de Educación.
Visto o Decreto 133/1995, do 10 de maio, que regula as autorizacións de cesamento de actividades (DOG do 22).
Considerando que os alumnos do centro non van atopar problemas de escolarización polo que a continuidade do ensino non se prexudica, esta consellería,
DISPÓN:
Autorizar, de acordo cos informes emitidos, o cesamento de actividades do centro privado que se relaciona no anexo da presente orde, quedando nulas e sen ningún efecto as disposicións que autorizan o funcionamento legal do devandito centro.
Santiago de Compostela, 2 de xullo de 1996.
Celso Currás Fernández
Conselleiro de Educación e Ordenación Universitaria
ANEXO
Provincia da Coruña
Concello: A Coruña
Localidade: A Coruña
Enderezo: Curros Enríquez, 5
Denominación: Montessori
Titular: María Paz López
Autorización do cesamento de actividades do centro
5606
ORDE do 25 de abril de 1996 pola que se fixan os prezos de venda ó público de diversas publicacións da Consellería de Cultura.
CONSELLERÍA DE CULTURA — III. OUTRAS DISPOSICIÓNS — 30/05/1996

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería
DISPÓN:
Artigo único.-Quedan aprobados os prezos de venda ó público das publicacións editadas por esta consellería que se relacionan no anexo. Estes prezos entenderanse, co IVE incluído.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 25 de abril de 1996.
Víctor Manuel Vázquez Portomeñe
Conselleiro de Cultura
ANEXO
-Fotografías de Galicia no Arxiu Mas : 1.000 ptas.
-A fotografía na arte contemporánea : 1.600 ptas.-O gravado en Galicia. O gravado compostelán : 3.000 ptas.
-Lugo, a cidades e as xentes, 1940-1949. Fotografías de J. Luis Vega : 2.000 ptas.
-Un museo en movemento: 700 ptas.
-Palacios para un archivo real : 2.500 ptas.
-Guía de fuentes para la Historia de América en el ARG: 4.000 ptas.
-Dinamarca Jacobea: 2.116 ptas.
-Soñar en Roncesvalles: 531 ptas.
-Estudio de construcción rural en el Camino de Santiago: Palas de Rei : 4.695 ptas.
-Actas del Congreso de estudios xacobeos : 6.500 ptas.
-Los caminos de Santiago y la geografía de Galicia. Rutas, paisajes, comarcas: 3.000 ptas.
-La meta del camino de Santiago: 4.000 ptas.
-Die Katedrale von Santiago de Compostela: 5.500 ptas.
-Giovanni Anselmo: 3.800 ptas.
-Inicio dunha colección 1960-1980: 100 ptas.
-Signos e milagres: 3.500 ptas.
-Imaxes e visións: 3.000 ptas.
-Félix González Torres: 3.000 ptas.
-Cristino Mallo: 1.500 ptas.
-Xaquín Chaves: 800 ptas.
-Din Matamoro: 800 ptas.
-Elías Valiña: 750 ptas.
-Herminia Fariña: 750 ptas.
-Manuel García Barros: 750 ptas.
-Teatro, música e danza de Galicia 1996: 750 ptas.
4030
RESOLUCIÓN do 29 de febreiro de 1996, da Secretaría Xeral para o Deporte, pola que se emprazan as partes interesadas no recurso contencioso-administrativo 01/0000489/1996, interposto pola Federación Galega de Fútbol.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/05/1996

Con data 9 de abril de 1996, o Comité Galego de Disciplina Deportiva recibe da sección primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo nº 01/0000489/1996 interposto polo recorrente contra resolución do recurso nº 343 do Comité Galego de Disciplina Deportiva do 2 de febreiro de 1996 e resolucións da Secretaría Xeral para o Deporte do 2 de febreiro e 15 de febreiro de 1996, sobre regulación de materias relacionadas co fútbol sala dentro dos estatutos da Federación Galega de Fútbol.
En consecuencia, esta secretaría xeral acordou nesta data e de conformidade co disposto no artigo 64 da Lei reguladora da xurisdicción contencioso-administrativa modificada pola Lei 10/1992, do 30 de abril, a remisión do expediente administrativo á referida sala. O que se lles notifica para xeral coñecemento a tódalas persoas interesadas no procedemento e son emprazadas para que poidan comparecer como parte en autos na sección primeira
da Sala do Contenicoso-Administrativo do Tribunal Superior de Xustiza de Galicia, no prazo de nove días.
Santiago de Compostela, 29 de abril de 1996.
Secretario xeral para o Deporte
96-3550
RESOLUCIÓN do 16 de abril de 1996, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 01/0000442/1996, interposto por Xosé María Torres Reino.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/05/1996

Recibida da sección primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo número 01/0000442/1996, interposto por Xosé María Torres Reino contra resolución director xeral de Ordenación Educativa e Centros, de 21-12-1995, sobre non admitir a trámite recurso presentado polo recorrente por falta de lexitimación.
Esta secretaría xeral acordou nesta data, e de conformidade co disposto no artigo 64 da Lei do 27 de decembro, reguladora da xurisdicción contencioso-administrativa, modificada pola Lei 10/1992, do 30 de abril, remitirlle o correspondente expediente administrativo á devandita sala, o cal se lles notifica para xeral coñecemento a tódalas persoas interesadas no procedemento e son emprazadas para que poidan constituírse en parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de 9 días.
Santiago de Compostela, 16 de abril de 1996.
Juan José Bértolo Cadenas
Secretario xeral da Consellería de Educación e Ordenación Universitaria
3506
RESOLUCIÓN do 8 de xullo de 1996 pola que se proclaman os candidatos para cubri-las prazas vacantes no Consello Galego de Servicios Sociais.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 05/08/1996

En desenvolvemento da Lei 4/1993, do 14 de abril, de servicios sociais, pola que se configura o Consello Galego de Servicios Sociais como órgano
superior consultivo e de participación da Comunidade Autónoma no eido dos servicios sociais, dictáronse o Decreto 336/94, do 27 de outubro, que establece a composición do devandito consello e a Orde do 10 de maio de 1995, que determina as normas e prazos que deberían rexe-lo procedemento para a designación ou elección, segundo o caso, e posterior nomeamento dos vocais do consello.
Proclamados os candidatos e efectuadas as votacións, procedeuse a publica-los resultados das eleccións dos vocais do Consello Galego, quedando algúns sectores sen representación, ó non presentaren as entidades candidatura ou porque, presentádoa, non cumprían os requisitos formais establecidos na refererida orde, polo que, en virtude da Orde do 8 de abril de 1996 (DOG nº 80, do 24 de abril), se convocou un novo proceso electivo para cubri-las prazas vacantes do Consello Galego de Servicios Sociais.
Para os efectos de proceder ás votacións e, de conformidade co disposto no artigo 4 da Orde do 10 de maio de 1995, que establece un prazo de quince días naturais desde a publicación desta resolución para que as entidades con dereito a voto poidan emitilo, segundo o modelo que se publica como anexo V a dita orde, esta consellería,
RESOLVE:
Proclama-los candidatos a vocais do Consello Galego de Servicios Sociais, en representación das entidades que actúan na área da muller:
María Josefa Castro Aznar, Asociación Benéfico Cultural Brisa.
María Nieves Cuéllar Redondo, Asociación Provincial de Amas de Casa y Consumidores Rías Baixas.
Santiago de Compostela, 8 de xullo de 1996.
José María Hernández Cochón
Conselleiro de Sanidade e Servicios Sociais
5524
CORRECCIÓN de erros.-Orde do 22 de abril de 1996 pola que se autoriza definitivamente a apertura e funcionamento de centros privados de educación secundaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/08/1996

Advertida omisión na mencionada orde, publicada no DOG número 95, do mércores 15 de maio de 1996, cómpre face-la oportuna corrección:
Na páxina 4.605, no anexo, no centro Compañía de María de Santiago de Compostela, no apartado b), onde di:
«b) Centro de educación primaria: 18 unidades», debe dicir «b) Centro de educación primaria: 18 unidades de educación primaria e 1 unidade de educación especial».
5631
ORDE do 19 de xullo de 1996 pola que se nomean vocais titulares das mesas autonómica e provincial de control e seguimento da renda de integración social de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 05/08/1996

O artigo 36 da Lei 9/1991, do 2 de outubro, de medidas básicas para a inserción social, en concordancia cos artigos 80.1º e 81.1º do Decreto 374/1991, do 24 de outubro, polo que se desenvolve a Lei 9/1991, do 2 de outubro, dispoñen a constitución dunha mesa en cada unha das provincias da Comunidade Autónoma e doutra a nivel auto
nómico, que actuarán como órganos superiores de control e seguimento da aplicación da renda de integración social de Galicia e que estarán integradas, entre outros membros, por sete representantes das organizacións empresariais máis representativas a nivel autonómico.
As normas de organización e funcionamento interno da Mesa Autonómica da Renda de Integración Social publicadas no Diario Oficial de Galicia de data 23 de outubro de 1992, que rexerán tamén para as mesas provinciais, a teor do disposto no artigo 81.3º do Decreto 374/1991, do 24 de outubro, establecen no seu artigo 7.2º que os nomeamentos e substitucións de tódolos membros da mesa se publicarán no Diario Oficial de Galicia.
Na súa virtude foron comunicadas a esta consellería propostas da Confederación de Empresarios, acordando substituír dous dos seus actuais vocais titulares.
En consecuencia, en uso das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo 1º
Nomear, en representación da Confederación de Empresarios de Galicia, a Marina Graña Bermúdez vocal titular da Mesa Autonómica de Control e Seguimento da Renda de Integración Social de Galicia, en substitución de Jesús Seoane Pereiro.
Artigo 2º
Nomear, en representación da Confederación de Empresarios de Ourense, a Ana María García Revilla vocal titular da Mesa Provincial de Ourense de Control e Seguimento da Renda de Integración Social de Galicia, en substitución de Luis Parente Parente.
Santiago de Compostela, 19 de xullo de 1996.
José María Hernández Cochón
Conselleiro de Sanidade e Servicios Sociais
9605629
DECRETO 316/1996, do 26 de xullo, polo que se declara a utilidade pública e se dispón a urxente ocupación dos bens e dereitos afectados pola obra de acondicionamento da estrada AC-450, treito Bertamiráns-Negreira, clave N/AC/91.3.2.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 05/08/1996

O 22 de xullo de 1996 o director xeral de Obras Públicas e Transportes por delegación do conselleiro de Política Territorial, Obras Públicas e Vivenda aprobou o proxecto da obra de acondicionamento da estrada C-450, treito Bertamiráns-Negreira, clave N/AC/91.3.2.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada pola continuidade das actuacións no itinerario, pola especial
incidencia na seguridade vial e por contar co financiamento da Comunidade Europea.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vinteseis de xullo de mil novecentos noventa e seis,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra de acondicionamento da estrada AC-450, treito Bertamiráns-Negreira, clave N/AC/91.3.2.
Santiago de Compostela, vinteseis de xullo de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
5852
ORDE do 30 de xullo de 1996 pola que se reabre o prazo para solicitar axudas para dotacións e adquisición de equipos para a defensa contra incendios forestais durante o ano 1996.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 02/08/1996

O pasado día 14 de maio de 1996, publicouse no Diario Oficial de Galicia nº 94, a Orde do 26 de abril de 1996, pola que se establecen axudas para dotacións e adquisición de equipos para a defensa contra incendios forestais durante o ano 1996.
Os cambios realizados nesta orde, respecto ós que se publicaron en anos anteriores fixeron que non puidesen formalizarse as solicitudes dentro de prazo establecido. Como queira que as condicións que motivaron a publicación da orde persisten na actua
lidade e, púidose comprobar que os sectores e axentes socioeconómicos implicados na defensa contra incendios forestais manteñen un interese engadido para colaborar de xeito inmediato e urxente na extinción de lumes forestais.
Por todo isto, e de acordo co establecido no artigo 30.1º.3. do Estatuto de autonomía para Galicia e no Real decreto 1.535/1984, do 20 de xuño, polo que se transfiren á Comunidade Autónoma de Galicia funcións e servicios en materia de conservación da natureza, e en uso das atribucións que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro e pola Lei 12/1989, do 4 de outubro,
DISPOÑO:
Artigo 1º
Reábrese o prazo de presentación de solicitudes para as axudas reguladas pola Orde de 26 de abril de 1996, pola que se establecen axudas para dotacións e adquisición de equipos para a defensa contra incendios forestais durante o ano 1996, ata o día 10 de agosto do presente ano.
Artigo 2º
As accións previstas nesta orde financiaranse con cargo a aplicación orzamentaria 09.04.422-C-770.00, dotada na actualidade con trece millóns setecentas sesenta e nove mil setecentas trece pesetas (13.769.713 ptas.).
Artigo 3º
No caso de non recaer resolución expresa nun prazo máximo de tres meses desde a presentación de solicitudes, estas entenderanse desestimadas.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 30 de xullo de 1996.
Tomás Pérez Vidal
Conselleiro de Agricultura, Gandería e Montes
4282
RESOLUCIÓN do 9 de xullo de 1996, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0000907/1996, interposto por José Díaz Sotelo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/08/1996

O 20 de xuño de 1996 a Consellería de Educación e Ordenación Universitaria recibe da sección primeira da Sala do Contencioso-Administrativo do Tribunal Superior de Xustiza de Galicia, a providencia pola que se admite o recurso contencioso-administrativo nº 01/0000907/1996, interposto por José Díaz Sotelo, contra Resolución do 10-6-1996 da Consellería de Educación e Ordenación Universitaria, Delegación Provincial da Coruña, sobre a non admisión do fillo do reclamante para 2º curso, 2º ciclo de educación infantil no C.P. Labaca da Coruña.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, que son emprazadas para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 9 de xullo de 1996.
Máximo García Serrano
Secretario xeral da Consellería de Educación e Ordenación Universitaria
5888